钦定古今图书集成/明伦汇编/闺媛典/第003卷 > 郑氏家范 > 《训诸妇》
## 钦定古今图书集成/明伦汇编/闺媛典/第003卷 > 郑氏家范 > 《训诸妇》

诸妇必须安详恭敬，奉舅姑以孝，事丈夫以礼，待娣
姒以和。然无故不出中门，夜行以烛，无烛则止。如其
淫狎，即宜屏放。若有妒忌长舌者，姑诲之，诲之不悛
则责之，责之不悛则出之。

诸妇媟言无耻，及干豫阃外事者，当罚跪以愧之。
初来之妇，一月之外，许用便服。

诸妇工作，当聚一处，机杼纺绩，各尽所长，非但别其
勤惰，且革其私。

主母之尊，欲使家众悦服，不可使侧室为之，以乱尊
卑。

每岁畜蚕，主母分给蚕种与诸妇，使之在房畜饲。待
成熟时，却就蚕屋上箔，须令子弟直宿，以防风烛。所
得之蚕茧，当聚一处抽丝，更须先抄写各房所蓄多
寡之数，照什一之法赏之。

诸妇每岁公堂于九月俵散木棉，使成布匹，限以次
年八月交收通卖钱物，以给一岁衣资之用，公堂不
许侵使。或有故意制造不佳，及不登数者，则准给本
房，甚者住。其衣资不给。有能依期登数者，照什一之
法赏之。其事并系《羞服长》主之。

诸妇育子，苟无大故，必亲乳之。不可置乳母以饥人
之子。

诸妇之于母家，二亲存者，礼得归宁，无者不许。其有
庆吊，势不可已者，则弗拘此。

诸妇亲姻颇多，除本房至亲与相见外，馀并不许。可
见者，亦须子弟引导，方入中门见灯不许入。会众罚
其夫主母，不拘妇人亲族，有为僧道者，不许往来。
朔望后一日，令诸生聚揖之时，直说古《列女传》，使诸
妇听之。

女子年及八岁者，不许随母到外家，馀虽至亲之家，
亦不许往，违者重罚其母“男女不共圊溷，不共湢浴，以谨其嫌。春冬则十日一
浴，夏秋不拘。”

“男女不亲授受”，礼之常也。诸妇不得刀镊工剃面。